Helppokäyttötoiminnot vammaiskäyttäjiä varten

Microsoft haluaa tehdä tuotteistaan ja palveluistaan helppokäyttöisiä kaikille. Tässä ohjetiedostossa on tietoja seuraavista ominaisuuksista, tuotteista ja palveluista, joiden avulla vammaiskäyttäjien on helpompi käyttää Microsoftin tuotteita:

 Microsoftin käyttöjärjestelmien mukauttaminen

 Käyttöä helpottavat apuohjelmat

 Muut tuotteet ja palvelut vammaiskäyttäjille


Käyttöä helpottavat apuvälineet

Saatavilla on useita laitteisto- ja ohjelmistotuotteita, joiden avulla vammaiskäyttäjien on helpompi käyttää tietokoneita. MS-DOS- ja Windows-käyttöjärjestelmiin on saatavilla esimerkiksi seuraavanlaisia tuotteita:

Näkövammaisille käyttäjille tarkoitetut ohjelmat, jotka suurentavat näytössä näkyviä tietoja tai muuttavat niiden väriä.

Näkövammaisille käyttäjille ja lukemisvaikeuksista kärsiville käyttäjille tarkoitetut ohjelmat, jotka kuvailevat näytön tiedot Braille-kirjoituksena tai syntetisoituna puheena.

Laitteisto- ja ohjelmistosovellukset, jotka muuttavat hiiren ja näppäimistön toimintaa.

Ohjelmat, joiden avulla käyttäjät voivat "kirjoittaa" käyttämällä hiirtä tai omaa ääntänsä.

Sanoja tai ilmaisuja ennustavat ohjelmat, joiden avulla voi kirjoittaa nopeammin, koska kirjoittamiseen tarvitaan vähemmän näppäilyjä.

Vaihtoehtoiset syöttölaitteet käyttäjille, jotka eivät voi käyttää hiirtä tai näppäimistöä.

Lisätietoja käyttöä helpottavista tuotteista on kohdassa Muut tuotteet ja palvelut vammaiskäyttäjille.


Microsoftin käyttöjärjestelmien mukauttaminen

Voit mukauttaa käyttöjärjestelmää monin tavoin tarpeittesi mukaan.

Windows-käyttöjärjestelmiin on lisätty käytettävyyttä parantavia ominaisuuksia Windows 95 -käyttöjärjestelmästä lähtien. Niistä on apua käyttäjille, joilla on vaikeuksia kirjoittaa, käyttää hiirtä, joiden näkö on heikentynyt tai jotka ovat kuulovammaisia. Ominaisuudet voidaan asentaa käyttöjärjestelmän asennuksen yhteydessä, tai ne voidaan lisätä myöhemmin asennuslevykkeeltä. Tietoja näiden ominaisuuksien asentamisesta ja käyttämisestä on ohjeen kohdassa Helppokäyttötoimintojen mukauttaminen.

Monet niistä ominaisuuksista, jotka helpottavat Windows-käyttöjärjestelmien käyttämistä, voidaan lisätä Access Packien avulla myös Microsoft Windowsin aiempiin versioihin ja MS-DOS-käyttöjärjestelmään. Tiedostot voi kopioida modeemin avulla tai tilata levykkeinä Microsoftilta.

Voit mukauttaa Windows-käyttöjärjestelmien ulkoasua ja toimintaa käyttäjän näkökyvyn ja motoristen kykyjen mukaan myös Ohjauspaneelin ja muiden käyttöjärjestelmän osien avulla. Voit säätää näytön värejä ja sen osien kokoja, äänenvoimakkuutta sekä hiiren ja näppäimistön toimintaa.

Dvorak-näppäimistöt helpottavat useimmin käytettyjen näppäimien käyttämistä, jos tavallisen QWERTY-näppäimistön käyttö on hankalaa. Dvorak-näppäimistöjä on kolmenlaisia: molempia käsiä käyttäville, vain vasenta kättä käyttäville ja vain oikeata kättä käyttäville käyttäjille. Näiden ominaisuuksien käyttämiseen ei tarvita erityislaitteita.

Käytettävissä olevat erityisominaisuudet vaihtelevat käyttöjärjestelmän mukaan, samoin se, ovatko ominaisuudet järjestelmässä mukana vai täytyykö ne hankkia erikseen.

Saat täydelliset tiedot käyttämäsi käyttöjärjestelmän helppokäyttöominaisuuksista seuraavassa luettelossa mainituista sovellusoppaista. Helppokäyttöominaisuuksista on tietoja myös Microsoft Windows 95 Resource Kitissä ja Microsoft Windows NT Resource Kitissä.

Ladattavissa olevia apuohjelmia ja tietoja helppokäyttötoiminnoista

Seuraavissa asiakirjoissa selostetaan Microsoftin Windows-käyttöjärjestelmien muuttamista helppokäyttöisemmäksi. Tarkemmat ohjeet tiedostojen kopioimisesta löytyvät tiedostoluettelon lopusta. (Sinun on ehkä suurennettava Ohjeen ikkunaa taulukon näkemiseksi.)

Aihe	Tiedosto
Customizing Windows operating systems for Individuals with disabilities (Windowsin mukauttaminen vammaiskäyttäjille, sisältää kuvauksen muista tässä mainituista asiakirjoista sekä linkit niiden lataamiseksi. Tätä artikkelia päivitetään, kun Microsoftin käyttöjärjestelmän uusia versioita julkistetaan)	Microsoft Knowledge Basen artikkeli Q165486.
Microsoft Windows 98:n mukauttaminen vammaiskäyttäjiä varten	Cst_W98.exe
Microsoft Windows 95:n mukauttaminen vammaiskäyttäjiä varten	Cst_W95.exe
Microsoft Windows NT 4.0:n mukauttaminen vammaiskäyttäjiä varten	Cst_NT4.exe
Microsoft Windows NT 3.1:n ja 3.5:n mukauttaminen vammaiskäyttäjiä varten (mukana tulee Access Pack for Microsoft Windows NT, joka sisältää ominaisuuksia käyttäjille, joilla on vaikeuksia käyttää näppäimistöä tai hiirtä tai jotka ovat kuulovammaisia).	Cst_NT3x.exe
Microsoft Windows 3.1:n mukauttaminen vammaiskäyttäjiä varten	Cst_W3x.exe
Microsoft Työryhmä-Windows 3.1:n mukauttaminen vammaiskäyttäjiä varten	Cst_WG3x.exe
Microsoft Windows 3.0:n mukauttaminen vammaiskäyttäjiä varten	Cst_W30.exe
Access Pack for Microsoft Windows 3.0 and 3.1 (sisältää ominaisuuksia käyttäjille, joilla on vaikeuksia käyttää näppäimistöä tai hiirtä tai jotka ovat kuulovammaisia)	ACCP.exe
Dvorak-näppäimistöt yhdellä kädellä kirjoittaville käyttäjille (valmiiksi mukana Windows NT:n versiossa 3.5 ja sitä uudemmissa versioissa)	GA0650.exe
Tiedostojen lataaminen

Jos käytössäsi on modeemi tai muu verkkoyhteys, voit kopioida helppokäyttötiedostot seuraavista verkkopalveluista:

Microsoft Accessibility and Disabilities -sivusto osoitteessa http://microsoft.com/enable.

Microsoftin Internet-palvelin osoitteessa ftp.microsoft.com, hakemisto /softlib/mslfiles.

Microsoft Download Service (MSDL), johon saa yhteyden soittamalla numeroon (09) 878 7799.


Muut tuotteet ja palvelut vammaiskäyttäjille

Tässä ohjetiedostossa kuvailtujen ominaisuuksien ja palvelujen lisäksi saatavilla myös muita tuotteita, palveluita ja resursseja sekä Microsoftilta että muista organisaatioista.

Microsoft

Microsoftilla on luettelo käyttöä helpottavista apuvälineistä, joita voidaan käyttää Windows-käyttöjärjestelmien kanssa. Luettelo on saatavissa Microsoftin Web-sivuilta osoitteesta

http://microsoft.com/enable/